Előterjesztés a 2018. évi éves költségvetési beszámoló tárgyában

Tisztelt Képviselő-testület!

Az önkormányzat 2/2018. (II. 28.) rendeletével elfogadott 2018 évi költségvetésről szóló éves beszámolót, a következőkben foglaltak szerint terjesztem elő.
Az önkormányzat összesített bevételeit és kiadásait kiemelt előirányzatonként az 1. sz. melléklet tartalmazza. Az önkormányzat összesített bevétele 702.785,-eFt, kiadása 643.177,-eFt volt, december 31.ig. 

A január elsejei nyitó pénzkészlet a költségvetési bankszámlán és a pénztárban 191.012,-eFt.
Az Önkormányzatnak 2018. évben értékpapír forgalma nem volt.

Az önkormányzat az előterjesztés időszakában folyószámlahitelt nem vett igénybe. 

A módosított előirányzatokhoz képest a bevételek 104,2%-a, a kiadások 95,4 %-a teljesült.
Az állami támogatást az önkormányzat időarányosan megkapta. 

A működési kiadások 96,6 %-a teljesült december 31-ig. Részleteiben: a személyi juttatások 99,8%-ban, a munkaadókat terhelő járulékok 99,8 %-ban, míg a dologi kiadások 94,7 %-ban teljesültek a módosított előirányzathoz képest.

A felhalmozási kiadások   91,9 %-a valósult meg december 31-ig. (4. sz. melléklet)

Megtörtént az elkerülő útépítés 78.046,-eFt, az ipari mosogatógép beszerzés 791,-eFt, Mandulafa úti közművesítés 14.458,-eFt, orvosi rendelő felújítása 65.504.-eFt, nyomtató beszerzés 532,-eFt,  
csoportszoba padlófelújítása 1.736,-eFT, földvásárlás 474.-eFt, egyéb eszközbeszerzés 8.906,-eFt összegben.
Az előterjesztés időszakában az önkormányzat közhatalmi bevétele 187.576.-eFt volt, így a tervezett adóbevételek 109 %-a teljesült. 

A 2018-as évet az önkormányzat elkülönítetten 59.430.688,-Ft, az óvoda 168.830,-Ft, a polgármesteri hivatal 9.074,-Ft pénzmaradvánnyal zárta.
Az önkormányzat költségvetési szerveinek – hivatal, óvoda - bevételeit és kiadásait a 8-9. mellékletek tartalmazzák. 
Nyúl, 2019. május. 28.

